Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa  26. júna 2007

Materiál číslo:  54/2007

K bodu:  Návrh na úpravu rozpočtu mestskej časti Bratislava-Petržalka na rok 2007

Predkladá:				          Návrh uznesenia:

Marián Miškanin	Miestne zastupiteľstvo mestskej časti Bratislava-       
poverený prednosta MÚ	Petržalka

		s ch v a ľ u j e 

Prerokované:	úpravu rozpočtu mestskej časti Bratislava-Petržalka na rok 2007
v miestnej rade	1. zvýšenie príjmov a výdavkov bežného
dňa:  12.6.2007   		  rozpočtu o 1 032 tis. Sk
                                                                     2. zvýšenie kapitálových výdavkov
			  o 90 tis. Sk
                                                                     3. zvýšenie výdavkových finančných operácií
Spracovateľ:		  o 200 tis. Sk	 
 		4. zvýšenie príjmových finančných operácií
finančné oddelenie MÚ                		  o 290 tis. Sk

                         				

Návrh na úpravu rozpočtu mestskej časti Bratislava-Petržalka na rok 2007

V zmysle úlohy z porady starostu zo dňa 21.5.2007 boli oddeleniami a referátmi miestneho úradu predložené požiadavky na úpravu rozpočtu na rok 2007. Požiadavky boli prerokované na porade starostu dňa 4.6.2007. V zmysle záverov z porady bol spracovaný materiál, ktorý bol predmetom rokovania miestnej rady dňa 12.6.2007 a po zapracovaní jej pripomienok predkladáme návrh úpravy rozpočtu na rok 2007. 

Úprava bežného rozpočtu:

1.	Zvýšiť ukazovateľ „Členské príspevky MČ“ o 200 tis. Sk presunom z výdavkov ukazovateľa „Poslanci a volení funkcionári“.
2.	Vyčleniť 250 tis. Sk na vodnú záchrannú službu na Veľkom Draždiaku počas letnej sezóny 2007 navýšením príjmov z podielu na výnose dane z príjmov fyzických osôb.
3.	Zvýšiť ukazovateľ „Referát informatiky“ o 82 tis. Sk na úpravu internetovej stránky a programového vybavenia navýšením príjmov z dane za psa.
4.	Vyčleniť 300 tis. Sk na výdavky spojené so založením novej obchodnej spoločnosti mestskej časti navýšením príjmov z podielu na výnose dane z príjmov fyzických osôb.
5.	Vyčleniť 400 tis. Sk na vyhotovenie „Plánu hospodárskeho a sociálneho rozvoja Petržalky“ navýšením príjmov z podielu na výnose dane z príjmov fyzických osôb.

Prvá požiadavka predstavuje presun medzi dvoma výdavkovými záväznými ukazovateľmi. Zvýšenie ukazovateľa „Členské príspevky MČ“ navrhujeme na úhradu členského príspevku v ZMOS v čiastke 200 tis. Sk presunom rozpočtových prostriedkov zo záväzného ukazovateľa „Poslanci a volení funkcionári“ z položky odmeny voleným funkcionárom.     
Druhá požiadavka predstavuje príspevok na zabezpečenie vodnej záchrannej služby na Veľkom Draždiaku počas letnej sezóny, tak ako to bolo obvyklé aj po minulé roky. 
Tretia požiadavka - 82 tis. Sk je navrhovaná na zabezpečenie nových úloh, ktoré vyplynuli z potrieb mestskej časti a tiež požiadaviek poslancov, najmä na úpravy internetovej stránky, doplnenie rozpočtového programovania a doplnenie modulu Evidencia zmlúv.  
Štvrtá požiadavka v čiastke 300 tis. Sk predstavuje predpokladané výdavky súvisiace so zriadením a prvotnými nákladmi novovznikajúcej obchodnej spoločnosti mestskej časti Bytový podnik Petržalka s.r.o., ktorá bude zriadená za účelom správy bytového a nebytového fondu mestskej časti Bratislava-Petržalka. 
Piata požiadavka v čiastke 400 tis. Sk predstavuje predpokladané výdavky na vyhotovenie „Plánu hospodárskeho a sociálneho rozvoja Petržalky“, ktorý bude slúžiť ako podklad pre žiadosti o poskytnutie grantov z EU.

Úprava kapitálového rozpočtu:

1.	Položkový presun výdavkov vo výške 315 tis. Sk v rámci záväzného ukazovateľa „Nákup hnuteľného majetku“. 
2.	Zvýšiť ukazovateľ „Referát informatiky“ o 125 tis. Sk na zakúpenie servera pre zriadenie VPN siete pre elektronickú komunikáciu navýšením finančných operácií (prevod z Rezervného fondu) vo výške 90 tis. Sk a presunom výdavkov zo záväzného ukazovateľa „Nákup hnuteľného majetku“ vo výške 35 tis. Sk. 

V rozpočte na rok 2007 boli schválené v rámci záväzného ukazovateľa „Nákup hnuteľného majetku“ kapitálové výdavky 350 tis. Sk na nákup motorového vozidla. Uvedený nákup sa nebude realizovať a finančné prostriedky navrhujeme použiť vo výške 315 tis. Sk na zabezpečenie štrukturovanej kabeláže na 9. poschodí administratívnej budovy MČ a 35 tis. Sk na zvýšené požiadavky referátu informatiky. 
Zvýšenie výdavkov na „Referát informatiky“  navrhujeme vo výške 125 tis. Sk na zakúpenie servera pre potreby vybudovania elektronickej komunikácie mestskej časti. Tieto výdavky navrhujeme pokryť znížením výdavkov na „Nákup hnuteľného majetku“ o 35 tis. Sk a zvýšením príjmov z finančných operácií o 90 tis. Sk, a to prevodom z mimorozpočtových peňažných fondov mestskej časti, konkrétne z Rezervného fondu

Finančné operácie:

1.	Vyčleniť 200 tis. Sk na vklad do základného imania novovznikajúcej spoločnosti mestskej časti - BPP s.r.o.

Tieto výdavky navrhujeme  pokryť zvýšením príjmov z finančných operácií - prevodom z Rezervného fondu mestskej časti.

Stanovisko
finančnej komisie pri miestnom zastupiteľstve Bratislava-Petržalka zo dňa 11.6.2007

Prítomní: Mgr. Belohorec, MUDr. Janota, PhD., CSc., Ing. Kocka, Mgr. Bakerová-Dragúňová, 
                  Ing. Vermeš, Ing. Plšek, p. Števove

Neprítomní: Ing. Weissensteiner, Ing. Hanák

K bodu : 
Návrh na úpravu rozpočtu MČ BA Petržalka na rok 2007 

Stanoviská:
Finančná komisia sa nevyjadruje k nasledovným požiadavkám
-	401 tis. pre ZMOS ako členský príspevok
-	125 tis. Sk ako kapitálový výdavok na zakúpenie servera pre zriadenie VPN siete
Hlasovanie :
Prítomní : 6
Za           : 6
Proti        :0
Zdržal sa :0

Finančná komisia doporučuje schváliť
-	42 tis. Sk pre referát informatiky na doplnenie modulu o programové rozpočtovanie a evidenciu zmlúv, avšak z iných zdrojov ako je navrhované.
-	300 tis. Sk na nevyhnutné výdavky spojené so založením novej obchodnej spoločnosti
-	315 tis. Sk na kapitálové výdaje súvisiace s vybudovaním štrukturovanej siete v našich priestoroch
-	200 tis. Sk na finančné operácie ako vklad do základného imania novej obchodnej spoločnosti
  
Hlasovanie :
Prítomní : 6
Za           : 6
Proti        :0
Zdržal sa :0

V Bratislave 11.6.2007                                                    Mgr. Michal Belohorec v.r.
                                                                                             predseda FK

Za správnosť: Ing. Lukáček